Auguste Liesch
De Jean-Baptiste Auguste Liesch gebuer den 28. August 1874 zu Munneref, a gestuerwen den 13. Mäerz 1949 zu Lëtzebuerg, war e lëtzebuergesche Jurist, Politiker a Schrëftsteller. Säi bekanntst Wierk ass D'Maus Ketti.

Säi Liewen 
Den Auguste Liesch koum als Jong vun engem Apdikter zu Munneref op d'Welt. Hien hat Droit studéiert a war als Affekot um Barreau vu Lëtzebuerg ageschriwwen. Hie gouf 1904 Friddensriichter zu Gréiwemaacher. 1907 war en um Bezierksgeriicht an der Stad Lëtzebuerg.

Vun 1918 bis 1921 war den Auguste Liesch, als Vertrieder vun de Liberalen, Generaldirekter (Minister) an zwou Regierungen ënner dem Émile Reuter, zoustänneg fir Justiz an ëffentlech Aarbechten. Méi wéi eemol war hien net mat der Politik vum Émile Reuter d'accord an huet e puermol domat gedreet seng Demissioun anzereechen. Hien ass awer bis Mëtt Abrëll 1921 op sengem Poste bliwwen, wéi den Émile Reuter seng éischt Regierung zesummegestallt huet déi nëmmen aus Vertrieder vun der Rietspartei bestanen huet.

Duerno gouf en Direkter vun der Douane an ass dat bis den Dezember 1932 bliwwen, säin Nofollger op deem Poste war den Adolphe Kunnen.

Den 23. Januar 1937 koum en an de Staatsrot an ass do bis de 16. November 1945 bliwwen.

Am Krich gouf e vum Okkupant op Leubus a Schlangenbad ëmgesidelt.

1949 ass den Auguste Liesch gestuerwen.

Säi Wierk

Lëtzebuergesch Texter 

 Fête de Charité
 D'Hochzeit an der Kathedral
 D'Visite beim Bébé
 Beim Docter
 Vakanz
 De Schadgen
 Specki Spack
 Um Tram
 Den Här Aptekter
 Meng Auer
 E gudde Parti
 D'Schweiz
 De Joss am Muergeland
 D'Liewen
 Eng Lomp
 Un d'Mammen
 Den Taucher (frei nom Friderech vu Schiller)
 Drémerei
 Jonge, follegt mir!
 De Coiffeur
 E flotte Kaperol
 Um Theater
 Am Park
 D'Volkskichen
 D'Hochzeit an der Volkskichen
 D'Chirurgen
 Am Conseil
 D'Le'ft
 Eng Keilchen am Könn
 Halerbach
 Um Bal
 De Rambour 
 Zwé Zecher
 Schlot ké Kand!
 Des Sängers Fluch
 Am Klo'schter
 Widmong
 Ons Arme'
 D'al Joffer
 Um Bal
 Gedanken iwert e Kanddaf an der Maternite't
 E Kandidat fir den Tram
 Eng Wandlaus
 D'Maus Ketti

Franséisch Texter 
 Tante Zinn
 Le codicille
 Nine 
 Tante Albertine

Däitsch Texter 
 Bomben auf Drier
 Leubus
 Mein Freund Anton
 Ely
 Im Schatten des Eichenhofes (Roman)

Literatur 
 D'Maus Ketti: Eng al Geschicht an neie Versen: zum Beschten vun de Ferienkolonien. Biller vum Pierre Blanc. 12 p. [Verlag a Drock] Gustav Soupert, Lëtzebuerg, 1936.
 Im Schatten des Eichenhofes, Roman, Ed. Worré-Mertens, 1940.
 Allerhand, Ed. P. Linden, 1947.
 Allerhand an d'Maus Ketti, Éditions du Centre, 1959.
 Auguste Liesch Gesamtwierk. Luxembourg, Éditions J.-P. Krippler-Muller, 1979 (= Klassiker vun der Lëtzebuerger Literatur, Zweete Band). (Préface vum Pierre Grégoire, Henri Rinnen & Nic Weber. Illustratioune vum Pe'l Schlechter)
 D'Maus Kätti. Illustratioune vum Alison Koch-Kent. 39 S. Éditions Schortgen, Esch-sur-Alzette. ISBN 87953-977-3. 2003.

Gielercher
 Commandeur vum Ordre de la couronne de chêne 
 Commandeur avec couronne vum Ordre de Mérite civil et militaire d'Adolphe de Nassau
 Grand Officier vum Ordre de Léopold II () (Promotioun 1922)
 Officier vum Ordre de la Légion d'honneur

No him benannt
Als Undenken un den Auguste Liesch sinn eng Partie Stroossen no him benannt: zu Bartreng, Diddeleng, an der Stad, zu Munneref an zu Biermereng.

Kuckt och 
 Regierung Reuter
 Lëscht vu lëtzebuergesche Schrëftsteller

Lëtzebuergesch Affekoten
Lëtzebuergesch Magistraten
Lëtzebuergesch Ministeren
Justizministere vu Lëtzebuerg
Membere vum Staatsrot zu Lëtzebuerg
Lëtzebuergesch Auteuren
Commandeur de l'ordre de la couronne de chêne
Commandeur avec couronne de l'ordre de mérite civil et militaire d'Adolphe de Nassau
Grand officier de l'ordre de Léopold II
Officier de la Légion d'honneur
Gebuer 1874
Gestuerwen 1949